*Likumprojekts*

**Grozījums likumā “Par ietekmes uz vidi novērtējumu”**

Izdarīt likumā “Par ietekmes uz vidi novērtējumu” (Latvijas Republikas Saeimas un Ministru kabineta Ziņotājs, 1998, 23.nr.; 2001, 13.nr.; 2003, 15.nr.; 2004, 7.nr.; 2005, 20.nr.; 2007, 14.nr.; Latvijas Vēstnesis, 2010, 102., 205.nr.; 2011, 196.nr.; 2014, 119.nr.; 2015, 248.nr.; 2016, 241.nr.) šādus grozījumus:

1. 1.pantā:

izteikt 1.punktu šādā redakcijā:

“1) ietekme uz vidi - paredzētās darbības vai plānošanas dokumenta izraisītas tiešas vai netiešas pārmaiņas vidē, kuras ietekmē vai var ietekmēt iedzīvotājus, cilvēku veselību un drošību, bioloģisko daudzveidību, īpaši aizsargājamos biotopus, sugas un dzīvotnes, zemi, augsni, ūdeni, gaisu, klimatu, ainavu, materiālās vērtības, kultūras un dabas mantojumu, kā arī minēto jomu mijiedarbību, un paredzamas pārmaiņas vidē, kuras var izraisīt paredzētās darbības iespējama pakļautība avāriju vai būtisku negadījumu riskiem;”;

izteikt 2.punktu šādā redakcijā:

“2) ietekmes uz vidi novērtējums (turpmāk arī - ietekmes novērtējums) - process, ko veido paredzētās darbības ar būtisku ietekmi uz vidi novērtēšana, tai skaitā ietekmes uz vidi novērtējuma ziņojuma sagatavošana, ziņojuma sabiedriskā apspriešana un konsultāciju veikšana, kompetentās institūcijas ziņojuma vērtēšana un atzinuma sniegšana, kurā norādīti nosacījumi, ar kādiem paredzētā darbība ir īstenojama vai nav pieļaujama, atzinuma ņemšana vērā paredzētās darbības akcepta lēmumā un paredzētās darbības akcepta lēmuma integrēšana turpmākajā paredzētās darbības īstenošanā;”.

2. 3.pantā:

aizstāt vārdus “ietekmes novērtējumu veic” ar vārdiem “ietekmes novērtē”;

papildināt pantu ar 1.1 punktu šādā redakcijā:

“11)ietekmes novērtē, lai pienācīgā veidā, ņemot vērā katru atsevišķu gadījumu, noteiktu, raksturotu un novērtētu paredzētās darbības vai plānošanas dokumenta īstenošanas iespējamo ietekmi uz vidi un izstrādātu priekšlikumus nelabvēlīgas ietekmes novēršanai vai samazināšanai, vai aizliegtu paredzētās darbības īstenošanu normatīvajos aktos noteiktu pārkāpumu gadījumos.”;

papildināt pantu ar 8.punktu šādā redakcijā:

“8) paredzētās darbības ierosinātājs, lai novērstu interešu konfliktu, nedrīkst pieņemt paredzētās darbības akcepta lēmumu.”.

3. Papildināt 4.panta septīto daļu pēc vārdiem “valsts aizsardzība” ar vārdiem “vai reaģēšanu civilās aizsardzības ārkārtas situācijās”.

4. 6.1 pantā:

aizstāt pirmajā daļā vārdus “no iesnieguma saņemšanas” ar vārdiem “no iesnieguma un visas nepieciešamās informācijas saskaņā ar šā likuma 9.pantu saņemšanas”;

aizstāt otrajā daļā vārdus “no iesnieguma saņemšanas” ar vārdiem “no iesnieguma un visas nepieciešamās informācijas saskaņā ar šā likuma 9.pantu saņemšanas”.

5. Izteikt 11.pantu šādā redakcijā:

“**11.pants**. **Kritēriji, pēc kuriem novērtējama paredzētās darbības ietekme uz vidi**

(1) Paredzēto darbību raksturojošie faktori:

1) apjoms un veidols;

2) paredzētās darbības un citu darbību savstarpējā un kopējā ietekme;

3) dabas resursu, jo īpaši zemes dzīļu, augsnes, ūdens un bioloģiskās daudzveidības izmantošana;

4) atkritumu rašanās;

5) piesārņojums un traucējumi;

6) būtisks ar paredzēto darbību saistīts avāriju un negadījumu risks, arī tāds, ko atbilstoši zinātnes atziņām var izraisīt klimata pārmaiņas;

7) riski cilvēka veselībai (piemēram, ūdens vai gaisa piesārņojuma radīts risks).

(2) Paredzētās darbības vietas vides jutīgums un šīs vietas ģeogrāfiskās īpatnības raksturojošie faktori:

1) līdzšinējais un apstiprinātais zemes izmantošanas veids;

2) attiecīgajā teritorijā esošo dabas resursu (tostarp augsnes, zemes dzīļu, ūdens un bioloģiskās daudzveidības) relatīvais daudzums, pieejamība un pietiekamība, kvalitāte un atjaunošanās iespējas;

3) dabiskās vides absorbcijas spēja, pievēršot īpašu uzmanību:

a) starptautiskas nozīmes mitrājiem, virszemes ūdensobjektu aizsargjoslām un upju grīvām,

b) Baltijas jūras un Rīgas jūras līča piekrastes aizsargjoslai un jūras videi;

c) ar mežu klātajām teritorijām,

d) īpaši aizsargājamām dabas teritorijām un mikroliegumiem, kā arī īpaši aizsargājamām sugām, to dzīvotnēm un īpaši aizsargājamiem biotopiem,

e) aizsargjoslām ap pazemes ūdens ņemšanas vietām,

f) teritorijām, kurās piesārņojuma līmenis ir augstāks, nekā paredz vides kvalitātes normatīvi,

g) iedzīvotāju blīvumam attiecīgajā teritorijā,

h) vēsturiski, arheoloģiski un kultūrvēsturiski nozīmīgām ainavām.

(3) Ietekmes raksturs un pazīmes, ko vērtē atbilstoši šā panta pirmajā un otrajā daļā noteiktajiem kritērijiem un ņemot vērā paredzētās darbības:

1) apjomu (ietekmei pakļautās teritorijas lielumu un cilvēku daudzumu tajā);

2) ietekmes raksturu un iespējamo pārrobežu ietekmi;

3) ietekmes intensitāti un kompleksumu;

4) ietekmes varbūtību;

5) ietekmes paredzamo sākumu, ilgumu, biežumu un atgriezeniskumu;

6) savstarpējo un kopējo ietekmi ar citām esošām vai apstiprinātām paredzētajām darbībām, kas ietekmē vienu un to pašu teritoriju;

7) iespēju pilnvērtīgi samazināt paredzēto ietekmi uz vidi.”.

6. Papildināt 13.panta otro daļu pēc vārdiem “Ministru kabineta noteikumos” ar vārdiem “kuros ietvertās prasības ir saistošas personai, kas veic paredzēto darbību. ”.

7. Papildināt 16.panta pirmo daļu pēc vārdiem “programmu, kas” ar vārdiem “papildus šā likuma prasībām, ziņojuma saturam un sagatavošanas kārtībai”.

8. 17.pantā:

papildināt pantu ar 1.1 daļu šādā redakcijā:

“(1)1 Ierosinātājs nodrošina, ka ziņojumu sagatavo kompetenti eksperti. Ziņojumā ietver ekspertu sarakstu, sniedzot ziņas par ekspertu kvalifikāciju un jomu, ko eksperti ir vērtējuši.”;

papildināt trešās daļas ievaddaļu ar pirmo teikumu šādā redakcijā:

“Ziņojumā, ņemot vērā konkrētās paredzētās darbības specifiskās īpašības un vides jomas, kas var tikt ietekmētas, nosaka, raksturo un novērtē paredzētās darbības ietekmi uz vidi.”;

aizstāt trešās daļas 1.punktā vārdus “paredzēto darbību un iespējamiem risinājumiem” ar vārdiem “paredzēto darbību, tās norises vietu, apjomu un veidolu, kā arī iespējamiem un pieņemamiem alternatīviem risinājumiem”;

aizstāt trešās daļas 2.punktā vārdus “paredzēto darbību un iespējamiem risinājumiem” ar vārdiem “paredzēto darbību, tās norises vietu, apjomu un veidolu, kā arī iespējamiem un pieņemamiem alternatīviem risinājumiem”;

aizstāt trešās daļas 4.punktā vārdus “kas palīdzētu novērst vai mazināt” ar vārdiem “kas paredzēti novērst, nepieļaut vai mazināt un, ja iespējams, atlīdzināt”;

papildināt trešo daļu ar 5.1 punktu šādā redakcijā:

“51)pamatojumu par izvēlēto alternatīvo risinājumu, ņemot vērā paredzētās darbības ietekmi uz vidi;”.

9. Papildināt 20.panta desmito daļu ar teikumu šādā redakcijā:

“Nosacījumos var ietvert arī prasības nelabvēlīgas ietekmes uz vidi monitoringam.”.

10. Papildināt 20.1 panta sesto daļu ar teikumu šādā redakcijā:

“Ietekmētās valsts ieinteresētajām institūcijām un sabiedrībai jādod pietiekams termiņš, kas nav īsāks par 30 dienām, lai varētu iepazīties ar šā panta trešajā un piektajā daļā minēto informāciju un izteikt viedokli.”.

11. Papildināt 23.panta trešo daļu ar teikumu šādā redakcija:

“Informācijā par sabiedriskās apspriešanas procesu norāda, kā valsts, ar kuru notikušas konsultācijas pārrobežu ietekmes uz vidi novērtējuma laikā, saņemtie priekšlikumi ir ņemti vērā.”.

12. Izteikt 24.panta pirmās daļas 2.punktu šādā redakcijā:

“2) ziņojumā ietverto risinājumu īstenošanu, tai skaitā attiecībā uz paredzētās darbības īpašībām, kā arī tehnoloģiskajiem un citiem risinājumiem, kas paredzēti nolūkā novērst, nepieļaut vai mazināt un, ja iespējams, atlīdzināt paredzētās darbības nelabvēlīgo ietekmi uz vidi.”.

Vides aizsardzības un

reģionālās attīstības ministrs Kaspars Gerhards